《赵监簿寄建宁诸诗》
宋代·陈起

推敲久不见新裁，函轴光芒寄草莱。
音调似于清庙听，风骚知自建安来。
每嗟衰晚同篱菊，岂意先春得岭梅。
拂拭尘轩对清绝，愧无锦段报琼瑰。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。